Kreiļgliemeži

Kreiļgliemeži (Physidae) ir gliemežu klases dzimta, kas iekļauj sevī saldūdenī dzīvojošus gliemežus. Šī dzimta piedēvēta austriešu zoologam Leopoldam Ficingeram, kurš 1833. gadā izveidoja Physoidea taksonu. Šīs dzimtas pārstāvji ir plaši izplatīti pasaules saldūdens baseinos, ieskaitot Latviju (Latvijā ir zināmas 2 kreiļgliemežu sugas). Ģeohronoloģiski kreiļgliemeži ir zināmi no juras perioda līdz mūsdienām.

 Apraksts 
Čaula ir spirāliska, savīta pa kreisi, iegarena, tieva, puscaurspīdīga, glancēta. Vijumi ir izliekti. Beidzamais vijums uzpūsts. Virsotne ir asa un parasti īsa. Atvere ir olveidīga, apakšā noapaļota. Kolumela ir savērpta. Lūpa ir plāna un asa, dažiem eksemplāriem sabiezināta no iekšpuses. Čaulas virsmas ornamentējums veidots no ļoti tievām augšanas līnijām vai iespiestām spirāliskām līnijām, vai arī tā ir gandrīz pilnīgi gluda.Aurele La Rocque, (1968) Pleistocene Mollusca of Ohio, Bulletin 62 (Four volume set), part 3, 534-535. lpp.

 Sistemātika 
Kreiļgliemežu dzimtā ir iekļautas šādas apakšdzimtas un tajās neiekļautās ģintisMolluscaBase:
 dzimta: Physidae Fitzinger, 1833
 ģints: Berellaia de Laubrière & Carez, 1881 †
 ģints: Hannibalina G. D. Hanna & Gester, 1963 †
 ģints: Prophysa Bandel, 1991 †
 apakšdzimta: Aplexinae Starobogatov, 1967
 apakšdzimta: Physinae Fitzinger, 1833

(†) — izmirušu organismu grupa. 

 Atsauces 

 Ārējās saites 
 Gandrs, Latvijas daba, sugu enciklopēdija (Kreiļgliemežu dzimta, Physidae).

Kategorija:Gliemeži